5. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 460 της 7/22 Αυγ. 1967 (ΦΕΚ Α΄ 144) Περί καθορισμού περιεχομένου εδρών του Οδοντιατρικού Τμήματος της Ιατρικής Σχολής του Πανεπιστημίου Θεσσαλονίκης. Έχοντες υπ’ όψιν:α)τας διατάξεις του άρθρ. 50 (παρ. 7 και 9) του Α.Ν. 1895/1939, β)την γνώμην του Οδοντιατρικού Τμήματος της Ιατρικής Σχολής (Συνεδρία 23.2.1967) και της Συγκλήτου (Συνεδρία 1.3.1967) του Πανεπιστημίου Θεσσαλονίκης και γ)την υπ’ αριθ. 297/1967 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Καθορίζεται το περιεχόμενον των δια του άρθρ. 3 του υπ’ αριθ. 2/67 (ΦΕΚ 2 τ.Α΄) Β.Δ/τος ιδρυθεισών κάτωθι εκτάκτων αυτοτελών εδρών του Οδοντιατρικού Τμήματος της Ιατρικής Σχολής του Πανεπιστημίου Θεσσαλονίκης: α)της ακινήτου Οδοντικής Προσθετικής και β)της Ακτινοδιαγνωστικής και Εξακτικής ως κάτωθι: Α)Ακινήτου Οδοντικής Προσθετικης: 1.Ιστορική ανασκόπησις και εξέλιξις της Ακινήτου Οδοντικής Προσθετικής. 2.Εξέτασις, διάγνωσις, πρόγνωσις και ενδεικνυομένη αποκατάστασις των χρηζόντων επανορθωτικής ακινήτου Οδοντικής Προσθετικής εργασίας περιπτώσεων. 3.Λεπτομερής περιγραφή των διαφόρων τύπων κατασκευής και μεθόδων Τεχνικής επιτεύξεως μεμονωμένων σταθερών ακινήτων αποκαταστάσεων, ως: α)Ενδομυδικών Εργασιών. β)Εξωμυλικών Εργασιών. γ)Τεχνιτών μυλών μετ’ άξονος, μετά ή άνευ βάσεως ή δακτυλίου. Σελ. 520(α) 315-132 4.Λεπτομερής περιγραφή των διαφόρων τύπων γεφυρών ως και ανάλυσις του τρόπου-μεθόδων κατασκευής. α)Των ακινήτων γεφυρών-απλών, συνθέτων πολυσυνθέτων. β)Των ημιακινήτων. γ)Των λυομένων-αρθρωτών. δ)Των μετά προβόλου-προεκτάσεως (κατ’ επέκτασιν). 5.Περί των ενδείξεων και των αντενδείξεων εφαρμογής των μέχρι σήμερον γνωστών τύπων γεφυρών- ακινήτων αποκαταστάσεων. 6.Περί των βασικών αρχών, τας οποίας πρέπει να πληροί από βιολογικής, ανατομικής, αισθητικής και φωνητικής απόψεως οιαδήποτε κατασκευασθησομένη ακίνητος οδοντική προσθετική εργασία, και 7)Λεπτομερής γνώσις των ιδιοτήτων και τρόπος χρήσεως των προς τους ανωτέρω σκοπούς χρησιμοποιηθησομένων διαφόρων αποτυπωτικών υλικών, της τεχνικής και επιτεύξεως των καταλλήλων θετικών ομοιωμάτων, ως και των διαφόρων υλικών και κραμάτων, άτινα χρησιμοποιούνται προς τούτο, προς κατασκευήν δηλονότι της ενδεικνυομένης εκάστοτε ακινήτου οδοντικής προσθετικής εργασίας. Β΄ Ακτινοδιαγνωστικής και Εξακτικής. Τοπικά και επιφανειακά αναισθητικά. Τοπική και στελεχιαία αναισθησία δι’ εξαγωγήν οδόντων. Τεχνική (Εγχειρητική) εξαγωγής οδόντων. Εγχειρητική εξαγωγής ημιεγκλίστων οδόντων. Εξακτικά και μετεξακτικά συμβάματα και αντιμετώπισις αυτών. Τεχνική λήψεως ενδοστοματικών ακτινογραφιών. Τεχνική λήψεως εξωστοματικών ακτινογραφιών γνάθων. Τεχνική λήψεως σταλαδενογραφιών. Ερμηνεία ευρημάτων των ανωτέρω ακτινογραφιών. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 31.Ε.η(γ).5 Τμήμα Οδοντιατρικής Παν/μίου Θεσσαλονίκης 